 Ka dib markay Xaliimo labo sano soo nuujisey Nabiga SCW ayey u soo celisey hooyadiis laakiin waxay ka codsatay inay sii hasyo, hooyadiis Aaminana way ka yeeshey, sidaa ayayna ku ceshatay mar labaad, ka dib Rasuulka SCW markuu afar ama shan sano jiray isagoo weli la jira Xaliimo ayaa maalin isagoo wiilal la ciyaaraya ayaa waxaa u yimid Jibriil markaasuu qabtay oo legday oo intuu qalbigiisa jeexay ka soo bixiyay cad yar markaasuu ku yiri: tani waa dheeftii sheydaanku kugu lahaa, ka dib intuu dhaqay yuu meeshii ku celiyey. 